CELEX: 62020TN0729
Language: et
Date: 2020-12-15 00:00:00
Title: Kohtuasi T-729/20: 15. detsembril 2020 esitatud hagi – Aurubis versus komisjon

8.2.2021   
            
            
               ET
            
            
               Euroopa Liidu Teataja
            
            
               C 44/56
            
         
      15. detsembril 2020 esitatud hagi – Aurubis versus komisjon
      (Kohtuasi T-729/20)
      (2021/C 44/78)
      Kohtumenetluse keel: saksa
      
         Pooled
      
      
         Hageja: Aurubis AG (Hamburg, Saksamaa) (esindajad: advokaadid S. Altenschmidt ja J. Hoss)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada Euroopa Komisjoni 8. detsembri 2020. aasta otsus (viide: Ares (2020)7439507 – 08/12/2020) ja
               
            
                  —
               
               
                  mõista kohtukulud välja kostjalt.
               
            
         Väited ja peamised argumendid
      
      Kõnealuse hagiga palub hageja tühistada Euroopa Komisjoni 8. detsembri 2020. aasta otsuse, milles komisjon keeldus seoses esialgse õiguskaitse menetlusega Verwaltungsgericht Berlin’is (Berliin halduskohus) ja Umweltbundesamt’i (föderaalne keskkonnaamet) vastavasisulise taotlusega, kaasa aitamast lubatud heitkoguse ühikute eraldamisele, et kaitsta ajutiselt hageja õigust nõuda lubatud heitkoguse ühikute tasuta eraldamist, tagamaks eelotsusemenetluses C-271/20 Euroopa Kohtu otsuse soovitav toime.
      Hagi põhjenduseks esitab hageja järgmised väited.
      
                  1.
               
               
                  Komisjoni 8. detsembri 2020. aasta otsus puudutab hagejat otseselt ja isiklikult. Seega on tal hagi esitamise õigus.
               
            
                  2.
               
               
                  Komisjon on liidu õiguses sätestatud tõhusa õiguskaitse põhimõtte kohaselt liikmesriigi kohtute esialgse õiguskaitse menetluste raames kohustatud aitama kaasa lubatud heitkoguse ühikute tasuta eraldamise võimaliku nõudeõiguse kaitsele enne nõudeõiguse lõppemist.
               
            
                  3.
               
               
                  Õigusliku raamistiku, mis reguleerib taolist kaasaaitamist ja lubatud heitkoguse ühikute kandmist riigisisestele kontodele, moodustavad direktiiv 2003/87/EÜ (1) ja määrus (EL) nr 389/2013 (2).
               
            
         (1)  Euroopa Parlamendi ja nõukogu 13. oktoobri 2003. aasta direktiiv 2003/87/EÜ, millega luuakse ühenduses kasvuhoonegaaside saastekvootidega kauplemise süsteem ja muudetakse nõukogu direktiivi 96/61/EÜ (ELT 2003, L 275, lk 32; ELT eriväljaanne 15/07, lk 631).
      
         (2)  Komisjoni 2. mai 2013. aasta määrus (EL) nr 389/2013, millega luuakse liidu register vastavalt Euroopa Parlamendi ja nõukogu direktiivile 2003/87/EÜ, Euroopa Parlamendi ja nõukogu otsustele nr 280/2004/EÜ ja nr 406/2009/EÜ ning tunnistatakse kehtetuks komisjoni määrused (EL) nr 920/2010 ja nr 1193/2011 (ELT 2013, L 122, lk 1).